Predsjednikov put u Afriku - 'prilika za velik etički iskorak' (7/7/03) - 2003-07-07
"Afričkim vladama Zapad treba pod hitno oprostiti dugove, jer će jedino onda te zemlje moći više novca potrošiti na iskorjenjivanje AID
Na redu je redoviti pogled na današnja izdanja američkih dnevnika. Većina ih na naslovnicama donosi članke o turneji predsjednika Busha po Africi, koja počinje danas. Dnevnik objavljuje članak pod naslovom “Prilika za velik etički iskorak”. Autor Alexander McCall Smith navodi problem AIDS-a u Botswani, jednoj od zemalja koja posjećuje američki predsjednik. “Trećina odraslih muškaraca inficirana je AIDS-om. Među dvadesetogodišnjacima broj se penje na 50 posto. Problem je u tome što su ljudi već postali rezignirani na činjenicu da će se zaraziti AIDS-om, pa se ponašaju iznimno neoprezno. ‘Ako nemamo šanse, barem se možemo zabaviti u sadašnjonosti’” – ovako dominantni način razmišljanja u Botswani opisuje novinar . On tvrdi da afričkim vladama Zapad, a posebno Amerika, treba pod hitno oprostiti dugove, jer će jedino onda te zemlje moći više novca potrošiti na zdravstvo. “Ovo je test za predsjednika Busha. Ako se odluči pomoći Africi, i to učini na kvalitetan način, bit će to vrlo moralan potez” – piše Alexander McCall Smith u . ****** Pred izbore sljedeće godine, vanjska politika i nacionalna sigurnost glavni su aduti predsjednika Busha. Hoće li ga razmjerno slaba ekonomska situacija skupo stajati, kao i njegova oca prije 12 godina? – pita se bostonski . Stopa neuposlenosti je najviša u posljednjih devet godina, 6.4 posto, a ekonomski rast još uvijek prilično anemičan. “Loši ekonomski pokazatelji dostižu takvu razinu da je sada više teško za sve kriviti Billa Clintona” – piše bostonski list. Za sada, loša ekonomija nema utjecaj na predsjednikovu popularnost – George Bush je popularan predsjednik. Međutim, to bi se moglo brzo okrenuti. Naime, Kongres je navijestio da ne želi izglasavati dodatna smanjivanja poreza, što je - kako se čini – glavna republikanska strategija kada je u pitanje jačanje gospodarstva. “Ako se ekonomska situacija ne poboljša, predsjednik će vjerojatno ipak pobijediti na izborima, ako se pogorša – onda će to za njega biti stvaran problem” – navodi se izjava jedne stručnjakinje za gospodarsku politiku.